**Előterjesztés**

**Körmend Város Önkormányzata Képviselő-testületének 2018.február 28-i ülésére**

**Tárgy:** pályázat benyújtása a Nemzeti Kulturális Alap Örökségvédelem Kollégiuma által kiírt felhívásra

A Nemzeti Kulturális Alap (a továbbiakban NKA) Örökségvédelem Kollégiuma **„Műemlék épületek és építmények állagmegóvásának részleges, vagy teljes felújításának, valamint a műemlék elválaszthatatlan részét képező képzőművészeti alkotások restaurálásnak támogatása”** nyílt pályázatot hirdetett meg.

A benyújtandó pályázat keretében a műemlék Keleti őrségépület (2/2 hrsz.) állagának részleges helyreállítását, állapotának további romlását kívánjuk megcélozni, mely jól illeszkedik a Batthyány-kastély rekonstrukciójának koncepciójába.

A támogatási keretösszeg 180 millió Ft.

**Igényelhető támogatás: 15 millió Ft**

**A támogatási intenzitás: legfeljebb 50%,**

A tervezett beruházás összértéke: 30 millió Ft, így a megcélzott maximális támogatási összeg mellé további **15 millió Ft önerő** szükséges. A pályázat megvalósításának határideje 2019. december 31.

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete

1. támogatja, hogy Körmend Város Önkormányzata a Nemzeti Kulturális Alap Örökségvédelem Kollégiuma 207135/82 kódszámú „**Műemlék épületek és építmények állagmegóvásának részleges, vagy teljes felújításának, valamint a műemlék elválaszthatatlan részét képező képzőművészeti alkotások restaurálásnak támogatása”** című felhívásra támogatási kérelmet nyújtson be..

2. a pályázat megvalósításához **15.000 000,- Ft önerőt biztosít** a felhalmozási tartalék terhére a 2019. évi költségvetésében.

3. felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: a pályázat benyújtása – 2018. február 28.

Körmend, 2018. február 21.

 Bebes István
 polgármester